Мікола Купава нарадзіўся 31 снежня 1946 года ў Оршы, пасля заканчэння ў 1976 годзе Беларускага тэатральна-мастацкага інстытута працуе ў станковай і кніжнай графіцы, экслібрысе, у тэхніках лінарыта, акварэлі і літаграфіі. У сваіх творах распрацоўвае тэму гістарычнай і мастацкай спадчыны беларускага народу. Створаныя Купавам партрэты выбітных дзеячоў айчыннай гісторыі вылучаюцца эмацыянальнай узнёсласцю, імкненнем да манументальнасці і эпічнасці вобразаў. Мастак узнагароджаны медалём Францыска Скарыны.